cyanic-selkie/wikianc huggingface dataset:
அவள் அப்படித்தான்
வெளியீடும் விமர்சனங்களும்
ஆயினும், இதற்கென ஒரு ரசிகர் குழாம் உருவாகியது. அடுத்த சில ஆண்டுகளில் பெரு நகரங்களில் பல திரையரங்குகளில் இது மீண்டும் மீண்டும் காலைக் காட்சிகளாக வெளியானது.
படத்தின் சிறப்பம்சங்கள்
மஞ்சு என்னும் ஒற்றைக் கதாபாத்திரத்தை மையமாகக் கொண்டு, செயற்கையான திருப்பங்கள் ஏதுமின்றி இயல்பாக அமைந்திருந்த திரைக்கதையும், அக்கதாபாத்திரத்தை ஏற்று நடித்திருந்த ஸ்ரீபிரியாவின் நடிப்பும் குறிப்பான சிறப்புக்கள்.
கதாநாயகர்களாக நிலைபெற்று இருப்பினும், கமல்ஹாசன் மற்றும் ரஜினிகாந்த் ஆகிய இருவருமே படத்தின் மற்றும் தங்களது பாத்திரத்தின் தன்மையை உணர்ந்து, எந்த ஒரு நிலையிலும் தங்களது ஆதிக்கம் வெளிப்படாதவாறு இயக்குனரின் நடிகர்களாக, தமது பங்கீட்டை வழங்கியிருந்தனர்.
தனது கடந்த கால ஏமாற்றம் ஒன்றை விவரிக்கையில் ஆவேசம் (hysteria) மிகுந்து வெளிப்படும் காட்சியில் ஸ்ரீபிரியாவின் நடிப்பாற்றலும், அக்காட்சியமைப்பினைத் தாங்கும் வண்ணம் கமல்ஹாசனின் இயல்பான நடிப்பும் பாராட்டைப் பெற்றன.
பாடல்கள்
இளையராஜா அவர்கள் இப்படத்தில் பாடல் இசை இயற்றியுள்ளார். கங்கை அமரன் மற்றும் கண்ணதாசன் பாடல் வரிகள் எழுதியுள்ளார். கமல்ஹாசன், கே. ஜே. யேசுதாஸ் மற்றும் எஸ். ஜானகி ஆகியோர் பாடல்களை பாடியுள்ளனர்.
முதன்மையாக பியானோ இசையில் உருவாக்கப்பட்டு கே. ஜே. யேசுதாஸ் பாடிய "உறவுகள் தொடர்கதை" என்னும் பாடல் பிரபலம். எஸ்.ஜானகி "வாழ்க்கை ஓடம் செல்ல" (பந்துவராளி என்னும் ராகத்தின் அடிப்படையில்) எனும் பாடலைப் பாடியிருந்தார். கமல்ஹாசன் தனது சொந்தக் குரலில் "பன்னீர் புஷ்பங்களே" (ரேவதி இராக அடிப்படையில்) எனும் பாடலைப் பாடியிருந்தார்.
வெளி இணைப்புகள்
பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சரிதா நடித்த திரைப்படங்கள்
திரளி
திரளி மீன் சேத்துக் கடலில் பிடிக்கப்படும் ஒரு வகை மீன் ஆகும், இதில் திரளி, கரும் திரளி என இரண்டு வகை உண்டு. இந்தவகை மீன்கள் யாழ்ப்பாணத்தில் ஆண்டு முழுவதுமே கிடைக்கக் கூடியவை. இந்த மீனில் பெரிய பெரிய செதில்கள் இருக்கும். குறைந்த அளவு முட்கள் இருந்தாலும் அவை கூர்மையானவையாகவே உள்ளன. அதனால் குழந்தைகள் இந்த மீனை சாப்பிடும் பொழுது கவனமாக இருக்க வேண்டும். இங்குள்ள இருக்கும் படத்தில், வயிற்று பக்கத்தில் சற்று தட்டையாக காணப்படும் மீன்தான் திரளி.
பகுப்பு:மீன்கள்
சிவப்பு அணில்
சிவப்பு அணில் அல்லது ஐரோவாசியச் சிவப்பு அணில் (ஆங்கிலப் பெயர்: red squirrel அல்லது Eurasian red squirrel, உயிரியல் பெயர்: Sciurus vulgaris) என்பது மரங்களில் வாழக்கூடிய ஒரு அணில் ஆகும். இது ஐரோவாசியா முழுவதும் காணப்படுகிறது. இது மரங்களில் வாழக்கூடிய கொறிணி ஆகும். இது ஒரு அனைத்துண்ணி ஆகும்.
ஷான் மசூத்
ஆரம்பகால வாழ்க்கை
ஷான் மசூத் அக்டோபர் 14, 1989இல் குவைத்தில் பிறந்தார். அவரின் தந்தை வங்கியில் வேலை பார்த்து வந்தார். குவைத் தாக்குதலுக்குப் பிறகு இவரின் குடும்பம் தனது சொந்த நாடான பாக்கித்தானுக்குச் சென்றது.
உள்ளூர்ப் போட்டிகள்
2007 ஆம் ஆண்டில் நடைபெற்ற முதல் தரத் துடுப்பாட்டப் போட்டிகளில் இவர் அறிமுகமானார். அந்தத் தொடரில் ஐதராபாத் அணிக்கு எதிரான போட்டியில் கராச்சி அணிக்காக விளையாடிய இவர் 54 ஓட்டங்கள் எடுத்தார். இவர் துவக்க வீரரான அசாத் சபிக்குடன் இணைந்து முதல் இணைக்கு 154 ஓட்டங்கள் எடுத்தார். மேலும் இவர் தர்ஹாம் பல்கலைக்கழக அணிக்காக மூன்று முதல் தரத் துடுப்பாட்டப் போட்டிகளில் விளையாடியுள்ளார்.
தற்போது இவர் பாக்கித்தான் தேசிய வங்கி அணிக்காக விளையாடி வருகிறார். 2011 ஆம் ஆண்டில் குவைத் -இ-அசாம் வாகையாளர் கோப்பைத் தொடரில் ஐதராபாத் அணிக்காக இவர் விளையாடினார். அந்தத் தொடரில் அந்த அணி கோப்பையை வென்றது. 2018 ஆம் ஆண்டில் நடைபெற்ற பாக்கித்தான் கோப்பைத் தொடரில் கைபர் பக்துன்குவா அணிக்காக விளையாடினார். இந்தத் தொடரில் இவர் துணைத் தலைவராக இருந்தார்.
சர்வதேச போட்டிகள்
2018 ஆம் ஆண்டில் நடைபெற்ற ஆசியக் கிண்ணம் 2018 போட்டித் தொடரில் பாக்கித்தான் அணியில் இடம்பெற்றார். ஆனால் விளையாடும் வாய்ப்பு இவருக்கு கிடைக்கவில்லை.
வெளியிணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1989 பிறப்புகள்
ஹேம்லதா கலா
ஹேம்லதா கலா (Hemlata Kala , பிறப்பு: ஆகஸ்ட் 15 1975), இந்தியா  பெண்கள் தேர்வுத் துடுப்பாட்ட  அணியின்  அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 78  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2006 ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  1999 - 2008 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1975 பிறப்புகள் பகுப்பு:வாழும் நபர்கள்
கார்ல்சுசட்
கார்ல்சுசட் (Carlstadt) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 4.24 சதுர கிலோ மீற்றர் பரப்பளவைக் கொண்டுள்ளது. இதில் 0.24 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 4.00 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,127 ஆகும். கார்ல்சுசட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,532.1 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
சோழபுரம் ஊராட்சி (தஞ்சாவூர்)
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2285 பேர் வசிக்கின்றனர். இந்த ஊராட்சியில் மொத்தம் 583 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 64.4% மற்றும் பெண்களின் எழுத்தறிவு விகிதம் 28.7% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
சிவப்பள்ளி கைலாசநாதர் கோயில்
சிவப்பள்ளி கைலாசநாதர் கோயில் நாகப்பட்டினம் மாவட்டத்தில் உள்ள தேவார வைப்புத்தலமாகும்.
அமைவிடம்
திருச்செம்பள்ளி என்று தற்போது வழங்கப்படுகின்ற சிவப்பள், செம்பொன்னார் கோயிலின் ஒரு பகுதியாகும்.
இறைவன்,இறைவி
இறைவன் கைலாசநாதர் ஆவார். இறைவி பார்வதி ஆவார்.
பிற சன்னதிகள்
கோயில் முழுவதும் அழிந்துவிட அங்கிருந்த கைலாசநாதர், பார்வதி, வீரபத்திரர், சண்டேசுவரர் ஆகிய சிற்பங்களை இங்குள்ள சுப்பிரமணிய சுவாமி கோயிலின் மகா மண்டபத்தில் அமைத்துள்ளனர். மகா மண்டபத்தில் கைலாச நாதரும், அருகில் வீரபத்திரரும், மறுபுறம் பார்வதியும் உள்ளனர்.
அவள் ஒரு பச்சைக் குழந்தை
அவள் ஒரு பச்சைக் குழந்தை 1978 ஆம் ஆண்டு வெளிவந்த தமிழ்த் திரைப்படமாகும். எஸ். சி. சேகர் இயக்கத்தில் வெளிவந்த இத்திரைப்படத்தில் விஜயகுமார், பவானி மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள்
கூவம் ஊராட்சி
கூவம் ஊராட்சி (Koovam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2541 ஆகும். இவர்களில் பெண்கள் 1281 பேரும் ஆண்கள் 1260 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புரூசு சி. கீசன்
புரூசு சார்லசு கீசன் ( Bruce C. Heezen ; ஏப்ரல் 11, 1924 - சூன் 21, 1977) ஒரு அமெரிக்க புவியியலாளர் ஆவார். இவர் 1950 களில் மத்திய-அட்லாண்டிக் வரம்பை வரைபடமாக்க கொலம்பியா பல்கலைக்கழகத்தில் கடல்சார் வரைபடவியலாளரான மேரி தார்ப்புடன் பணியாற்றினார்.
சுயசரிதை
கீசன் அயோவாவின் விண்டனில் பிறந்தார். தனது பெற்றோருக்கு ஒரே குழந்தையான, இவர் ஆறு வயதில் தனது பெற்றோருடன் அயோவாவின் மஸ்கடினுக்கு குடிபெயர்ந்தார். அங்கு 1942 இல் உயர்நிலைப் பள்ளியில் பட்டம் பெற்றார். 1947 இல் அயோவா பல்கலைக்கழகத்தில் தனது இளங்கலையை முடித்தார். 1952 இல் கொலம்பியா பல்கலைக்கழகத்தில் முதுகலை பட்டமும், 1957 இல் முனைவர் பட்டமும் பெற்றார்.
நிலப்படவரைவியலாளர் மேரி தார்ப்புடன் இவர் இணைந்து விரிவாகப் பணியாற்றினார். இவர்களது பணியானது கடலின் அடிப்பகுதியின் விரிவான நிலப்பரப்பு மற்றும் பல பரிமாண புவியியல் நிலப்பரப்பை வெளிப்படுத்தியது. மத்திய-அட்லாண்டிக் வரம்பு மற்றும் அதன் அச்சில் பிளவு பள்ளத்தாக்கைக் கண்டுபிடித்தது.. பூமி அறிவியலில் ஒரு கருத்தோட்டப் பெயர்வை ஏற்படுத்தியது, இது தட்டுப் புவிப்பொறைக் கட்டமைப்பு மற்றும் கண்டப்பெயர்ச்சி கோட்பாடுகளை ஏற்றுக்கொள்ள வழிவகுத்தது. Eventually they discovered that not only was there a North Atlantic rift valley, but a mountain range with a central valley that spanned the earth.
இறப்பு
கீசன் 1977 இல் நீர்மூழ்கிக் கப்பலில் ஐசுலாந்து அருகிலுள்ள மத்திய-அட்லாண்டிக் மலைப்பகுதியை ஆய்வு செய்ய ஆராய்ச்சி பயணத்தில் இருந்தபோது மாரடைப்பால் இறந்தார்.
தமிழ்நாட்டில் உள்ள இந்துக் கோவில்களின் பட்டியல்
தமிழ்நாட்டு இந்துக் கோயில்கள் - தமிழ்நாட்டில் உள்ள சைவ சமயம், வைணவ சமயம், சாக்த சமயம், கௌமார சமயம், காணாபத்திய சமயம் மற்றும் சௌர சமயம் எனப்படும் ஆறு வகையான இந்து சமய தெய்வங்களின் திருக்கோயில்கள் மற்றும் கிராம தேவதைகள், குல தெய்வக் கோயில்கள் மற்றும் காவல் தெய்வங்களின் திருக்கோயில்கள் பட்டியல் கீழ்வருமாறு:
வைணவ சமயக் கோயில்கள்
பெருமாள் கோயில்கள்
சக்தி பீடங்கள்
இந்தியாவில் உள்ள 51 சக்தி பீடங்களுல் தமிழ்நாட்டில் மட்டும் 16 சக்தி பீடங்கள் உள்ளது. அதன் விவரம்:
புகழ்பெற்ற அம்மன் கோயில்கள்
right|thumb|250px|வீரபாண்டி அருள்மிகு கௌமாரியம்மன்
விநாயகர் கோயில்கள்
thumb|right|250px|மதுரை முக்குறுணிப் பிள்ளையார்
கிராம தேவதைகள், குல தெய்வ மற்றும் காவல் தெய்வங்களின் கோயில்கள்
right|thumb|200px|[[அய்யனார்]]
மேற்கோள்கள்
பகுப்பு:தமிழகப் பட்டியல்கள் பகுப்பு:இந்து சமய பட்டியல் கட்டுரைகள் பகுப்பு:சமயம் தொடர்பான பட்டியல்கள்
புரந்தர் உடன்படிக்கை (1665)
புரந்தர் உடன்படிக்கை (Treaty of Purandar (மராத்தி: पुरंदर चा तह) முகலாயப் பேரரசின் இராஜபுத்திர படைத்தலைவர் முதலாம் ஜெய் சிங் புரந்தர் கோட்டையை கைப்பற்றிய பிறகு, மராத்தியத் தலைவர் சிவாஜியுடன் 11 சூன் 1665 அன்று செய்து கொள்ளப்பட்ட உடன்படிககை ஆகும்.
புரந்தர் உடன்படிக்கையின் குறிப்புகள்
இந்த உடன்படிக்கையை சிவாஜி ஏற்றுக் கொண்டதுடன், அரசியல் பேச்சுவார்த்தைக்கு ஆக்ரா சென்று அவுரங்கசீப்பைச் சந்தித்தார்.
மேற்கோள்கள்
பகுப்பு:மராட்டியப் பேரரசு பகுப்பு:மகாராட்டிர வரலாறு
அயேடா
அயேடா என்னும் ஊர், ஒடிசாவின் அனுகோள் மாவட்டத்தில் உள்ளது. இது ஆட்டமல்லிக் வட்டத்துக்கு உட்பட்டது. இது மாவட்டத் தலைநகரமான அனுகோளில் இருந்து 92 கி.மீ தொலைவில் உள்ளது.
அரசியல்
இது ஆட்டமல்லிக் சட்டமன்றத் தொகுதியில் சேர்க்கப்பட்டுள்ளது. பாராளுமன்றத் தேர்தலுக்கு சம்பல்பூர் மக்களவைத் தொகுதியின்கீழ் உள்ளது.
சான்றுகள்
பகுப்பு:அனுகோள் மாவட்டத்திலுள்ள ஊர்களும் நகரங்களும்
3225 ஓயாகு
3225 ஓயாகு என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. இது ஹங்கேரியா குடும்ப சிறுகோள் ஆகும். அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
அர்சலா கே. லா குவின்
'''அர்சலா கே. லா குவின்' (Ursula K. Le Guin'', பி. அக்டோபர் 21, 1929) ஒரு அமெரிக்கப் பெண் எழுத்தாளர். புதினங்கள், கவிதைகள், குழந்தைகளுக்கான கதைகள், சிறுகதைகள் போன்ற பல வகைப்பட்ட புத்தகங்களை எழுதியுள்ளார். பெரும்பாலும் அறிபுனை மற்றும் கனவுருப்புனைவு பாணிகளில் எழுதும் இவரது படைப்புகளில் டாவோவியம், ஒழுங்கின்மை, இனவியல், பெண்ணியம். உளவியல் பற்றிய கருத்துகள் மேலோங்கியுள்ளன.
1960களில் வெளியான தி லெஃப்ட் ஹாண்ட் ஆஃப் டார்க்னெஸ் என்ற புதினமே லா குவினின் மிகபரவலாக அறியப்படும் படைப்பு. இப்புதினம் ஹூகோ விருதினையும் வென்றுள்ளது. லா குவின் மொத்தம் ஐந்து ஹூகோ விருதுகளையும் ஆறு நெபூலா விருதுகளையும் வென்றுள்ளார். இவற்றைத் தவிர லோகஸ் விருதுகள், அமெரிக்காவின் தேசிய சிறுவர் இலக்கிய விருது உட்பட மேலும் பல விருதுகளையும் வென்றுள்ளார். இவரது படைப்புகள் தொலைக்காட்சித் தொடர்களாகவும் எடுக்கப்பட்டுள்ளன.
வெளி இணைப்புகள்
பகுப்பு:1929 பிறப்புகள் பகுப்பு:ஆங்கில அறிபுனை எழுத்தாளர்கள் பகுப்பு:கனவுருப்புனைவு எழுத்தாளர்கள் பகுப்பு:அமெரிக்க எழுத்தாளர்கள் பகுப்பு:பெண்ணிய எழுத்தாளர்கள் பகுப்பு:வாழும் நபர்கள் பகுப்பு:2018 இறப்புகள் பகுப்பு:கொலம்பியா பல்கலைக்கழக முன்னாள் மாணவர்கள்
வீரியபாளையம் ஊராட்சி
வீரியபாளையம் ஊராட்சி (Veeriyapalayam Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3427 பேர் ஆவர். இவர்களில் பெண்கள் 1726 பேரும் ஆண்கள் 1701 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆப்பிள் உலகளாவிய முன்னேற்றாளர்கள் மாநாடு
ஆப்பிள் உலகளாவிய முன்னேற்றாளர்கள் மாநாடு என்பது ஆப்பிள்நிறுவனத்தால் ஆண்டுதோறும் கலிபோர்னியா வில் நடைபெறுவது ஆகும். இதனை டக்டக் எனவும் அழைப்பர்.
2010
2010 ஆம் ஆண்டிற்கான ஆப்பிள் உலகளாவிய முன்னேற்றாளர்கள் மாநாடு ஏப்ரல் 28, 2010 இல் அறிவிக்கப்பட்டது. அது ஜூன் 7 முதல் 11 வரை மேற்கு மாஸ்கோவில் நடைபெற்றது. இதற்கான நுழைவுச்சீட்டுகள் அறிவித்த எட்டு நாட்களிலே விற்பனை ஆனது. சூன் 7, 2010 அன்று ஐ போன் 4 என்ற செல்பேசியை ஜாப்ஸ் அறிவித்தார்.
2011
2011 ஆம் ஆண்டில் ஜூன் 6 முதல் 10, 2011 வரை மேற்கு மாஸ்கோவில் நடைபெற்றது. மார்ச் 28, 2011 இல் விற்பனை தொடங்கப்பட்ட வெறும் 12 மணி நேரத்திற்குள் 5,000 நுழைவுச் சீட்டுக் விற்கப்பட்டது. இந்த மாநாட்டில் இதன் அடுத்த மென்பொருளான எக்ஸ் லயனை (OS X Lion) வெளியிட்டது.
மேற்கோள்கள்
பகுப்பு:ஆப்பிள் நிறுவனத் தயாரிப்புகள் பகுப்பு:ஆப்பிள் நிறுவனம் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
எரிக் பெட்சிக்
எரிக் பெட்சிக் (Eric Betzig, 13 சனவரி 1960) அமெரிக்க மாநிலம் வர்ஜீனியாவின் ஆசுபர்னில் அமைந்துள்ள ஜனேலியா பண்ணை ஆய்வு வளாகத்தில் பணிபுரியும் இயற்பியலாளர் ஆவார். இவரது "நன்கு பிரித்தறியும் உடனொளிர்வு நுண்ணோக்கியின் மேம்பாட்டிற்காக" 2014ஆம் ஆண்டுக்கான வேதியியலுக்கான நோபல் பரிசு  இசுடீபன் எல்,  வில்லியம் மோர்னருடன் பகிர்ந்தளிக்கப்பட்டுள்ளது.
மேற்சான்றுகள்
பகுப்பு:நோபல் வேதியியற் பரிசு பெற்றவர்கள் பகுப்பு:1960 பிறப்புகள் பகுப்பு:அமெரிக்க இயற்பியலாளர்கள் பகுப்பு:வாழும் நபர்கள் பகுப்பு:நோபல் பரிசு பெற்ற அமெரிக்கர்கள்
பச்சை பூட்சு
பச்சை பூட்சு அல்லது பச்சைப் பூட்டணி என்பது இமயமலையில் இறந்து கிடக்கும் ஒரு அடையாளம் தெரியாத மலையேறியின் உடலைக் குறிக்கிறது. இது இமயமலையின் எவரெசுட்டுக் கொடுமுடிக்குச் செல்லும் வடகிழக்கு முகட்டு வழியில் ஒரு இடக்குறியீடாக விளங்குகிறது. இந்த உடல் யாருடையதென்று அலுவலகப்பூர்வமாக தெரியவில்லையெனிலும் இது 1996-இல் மலையேறும் போது இறந்த சேவாங் பல்ச்சோர் என்னும் ஒரு இந்திய மலையேறியின் உடலாக இருக்கலாம் என்று நம்பப்படுகிறது. அந்த உடலில் இருந்த பச்சை நிறக் காலணியே பச்சை பூட்சு என்ற பெயர் வரக் காரணமாக இருக்கிறது. வடக்குப் பக்கமாக எவரெசுட்டில் ஏறிய மலையேற்றக் குழுக்கள் அனைத்தும் 8500 மீட்டர் (27,900 அடி) உயரத்தில் இந்த உடலை ஒரு சுண்ணாம்புக்கல்லால் ஆன குகைக்கருகில் கண்டுள்ளனர்.
2014 மே மாதம் இந்த பச்சைப் பூட்சு காணப்படவில்லை என்று கூறப்பட்டாலும் 2017-இல் மலையேறிகள் அதே உயரத்தில் அதனை மீண்டும் கண்டனர். காணப்படாத சமயத்தில் அந்த உடல் கற்களால் மூடப்பட்டிருக்கலாம் என்று கருதுகிறார்கள்.
வரலாறு
பியர் பேப்பரோன் எனும் பிரெஞ்சு மலையேறி ஒருவரே 2001 மே 21-இல் இந்த உடலைக் காணொளிப் பதிவு செய்தார். செர்ப்பாக்கள் பியரிடம் அந்த உடலானது ஆறு மாதங்களுக்கு முன் ஏறிய ஒரு சீன மலையேறியின் உடல் என்று கூறியதாகப் பதிவு செய்துள்ளார். நாளடைவில் இந்த உடலானது வடக்குப் பக்கம் மலையேறுபவர்களுக்கு ஒரு இடக்குறியீடாக மாறிப்போனது.
பச்சைப் பூட்சும் மற்றோரும்
21-ஆம் நூற்றாண்டின் துவக்கத்தில் எவரெசுட்டுச் சிகரத்தில் கிடக்கும் கிட்டத்தட்ட 200 உடல்களில் ஒன்றாக பச்சை பூட்சும் ஆனது. எப்போதிருந்து இந்தச் சொல் வழக்கில் வந்ததென்று தெரியவில்லை. எனினும் வடக்கு வழியில் ஏறிய அனைத்துக் குழுக்களும் இந்த உடலை 8500 மீட்டர் உயரத்தில் உள்ள ஆக்சிசன் புட்டிகள் கிடக்கும் அந்தக் குகையில் கண்டுள்ளனர்.
மற்றொரு பெயர் பெற்ற உடலானது பிரான்சிசு திசுட்டெபானோ அர்செண்டீவு (Francys Distefano-Arsentiev) என்னும் பெண்மணியுடையது. இந்த உடல் தூங்கும் அழகி (slepping beauty) என்னும் பெயரால் வழங்கப்படுகிறது. இவர் 1998-இல் சிகரத்தின் உச்சியை அடைந்து இறங்குகையில் இறந்தவர். 2007-வரை அந்த உடல் காணப்பட்டது.
வானவில் பள்ளத்தாக்கு என்னும் உச்சிக்கு சற்று கீழே உள்ள பகுதியில் பல உடல்கள் பல எடுப்பான வண்ணங்களால் ஆன மலையேறும் ஆடைகளுடன் கிடக்கின்றன.
2006-இல் டேவிட் சார்ப்பு என்னும் பிரித்தானிய மலையேறி இந்த பச்சை பூட்சு குகையில் உடல் வெப்பம் குறைந்த நிலையில் கிடந்ததை மார்க்கு இங்கிலிசு என்னும் மலையேறியும் அவரது குழுவினரும் கண்டுள்ளனர். எனினும் அவர்கள் எந்த உதவியும் செய்யாமல் தொடர்ந்து மலையேறியுள்ளனர். டேவிட் அதற்குப் பின் சில மணிநேரங்களில் இறந்து விட்டனர். மேலும் அந்நாளில் கிட்டத்தட்ட 36 பேர் மலையேறுகையில் அவரைப் பாரத்துள்ளனர். எனினும் அவர் பச்சை பூட்சாக இருக்கும் என்றெண்ணி கூர்ந்து நோக்கவில்லை என்று கூறப்படுகிறது.
மேற்கோள்கள்
பகுப்பு:1996 இறப்புகள்
புங்கன்குளம் ஊராட்சி
புங்கன்குளம் ஊராட்சி (Pungankulam Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 989 ஆகும். இவர்களில் பெண்கள் 481 பேரும் ஆண்கள் 508 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிடியொன் சண்டுபெக்கு
கிடியொன் சண்டுபெக்கு (கிடியோன் சண்ட்பாக், Gideon Sundbäck, ஏப்ரல் 24, 1880 – சூன் 21, 1954) சுவீடிய - அமெரிக்க மின்பொறியியலாளர். சுவீடனில் பிறந்த இவர் 1905 ஆம் ஆண்டு அமெரிக்காவில் குடியேறினார். நவீன இணை பல்பட்டிகைகளுக்கு (சிப் - zip) அடிப்படையாக அமைந்த சிப் பொறிமுறையை இவர் 1914 ஆம் ஆண்டு வடிவமைத்தார். 1917 ஆம் ஆண்டு அதற்கான காப்புரிமையைப் பெற்றார்.
2012 ஏப்ரல் 24 ஆம் திகதி செவ்வாய்க்கிழமை கூகிள் தனது கூகிள் டூடுலாக ஸிப் ஒன்றை வடிவமைத்துள்ளது.
பகுப்பு:அமெரிக்கக் கண்டுபிடிப்பாளர்கள் பகுப்பு:1880 பிறப்புகள் பகுப்பு:1954 இறப்புகள்
வாசோபிரெசின்
வாசோபிரெசின் (Vasopressin) இயக்குநீர், ஆண்டிடையூரிடிக் இயக்குநீர் என்றும் அழைக்கப்படுகிறது. இது, சிறுநீரகக் குழல்களில் செயல்பட்டு, நீர், நம் உடலில் நிறுத்திக் கொள்கிறது. இது, நெப்ரானின் சேய்மை சுருண்ட குழல் மற்றும் சேகரிக்கும் குழல்கள் மீது செயல்பட்டு, சிறுநீரக வடிதிரவத்திலிருந்து நீர் உறிஞ்சும் திறனை அதிகரிக்கிறது. இது எல்லா இரத்தக் குழல்களையும் சுருங்கச் செய்து இரத்த அழுத்தத்தை அதிகரிக்கச் செய்கிறது. மேலும் இது யூரியாவை நிறுத்தி வைக்கிறது. இந்த ஹார்மோனின் குறைவால் டையாபெடீஸ் இன்சிபிடஸ் என்னும் நீரிழிவு நோய் தோன்றுகிறது. இந்நோய் கண்டவர்கள், அதிக அளவில் சிறுநநீர் வெளியேற்றுவார்கள் (பாலியூரியா). இதனைத் தொடர்ந்து அதிக அளவில் தாகம் கொண்டு பெருமளவு தண்ணீர் அருந்துவார்கள் (பாலிடிப்ஸியா).
பகுப்பு:இயக்குநீர்
குறிச்சிமூலை ஊராட்சி
குறிச்சிமூலை ஊராட்சி (Kurichimoolai Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3004 ஆகும். இவர்களில் பெண்கள் 1522 பேரும் ஆண்கள் 1482 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உஞ்சியாவிடுதி ஊராட்சி
உஞ்சியாவிடுதி ஊராட்சி (Unjiyaviduthi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1568 ஆகும். இவர்களில் பெண்கள் 815 பேரும் ஆண்கள் 753 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரசியலமைப்புச் சட்டம்
யாப்பு அல்லது அரசியலமைப்புச் சட்டம் (constitution) என்பது, ஒரு தன்னாட்சி உரிமை கொண்ட ஒரு அரசியல் அலகுக்கான, சட்ட விதிகள், கொள்கைகள் போன்றவற்றை விளக்கும் எழுத்துமூல ஆவணம் ஆகும். இது ஒரு அரசின் முறைமைகளை விளக்குகிறது. நாடுகளைப் பொறுத்தவரை இச் சொல், அரசின் அடிப்படை அரசியல் கொள்கைகள், அமைப்பு, செயல்முறைகள், அதிகாரம், கடமைகள் என்பவற்றை வரையறுக்கும் தேசிய அரசியல் சட்டத்தைக் குறிக்கின்றது. பல நாடுகளின் அரசியல் சட்டங்கள் மக்களுக்கான உரிமைகள் சிலவற்றுக்கான உறுதிகளையும் வழங்குகின்றன. தற்காலப் பாணியிலான எழுதித் தொகுக்கப்பட்ட அரசியற்சட்டங்கள் உருவாவதற்கு முன்னர், அரசு செயல்படுவதற்கான எந்தச் சட்டத்தையும் இச் சொல் குறித்தது.
அரசியலமைப்புச் சட்டங்கள் பலவகையான அரசியல் அமைப்புக்கள் தொடர்பானவையாக உள்ளன. இவை, பன்னாட்டு அளவிலும், கூட்டாட்சி, மாநிலம் அல்லது மாகாணம் ஆகிய மட்டங்களிலும் காணப்படுகின்றன.
இந்திய அரசியலமைப்புச் சட்டம் தான் உலகில் உள்ள எந்தவொரு இறையாண்மை நாட்டின்  அரசியலமைப்புச் சட்டத்தை விட மிக  நீண்ட நெடியதாக எழுதப்பட்ட அரசியலமைப்புச் சட்டமாகும். இதில் 444 உறுப்புரைகளும்,  22 பாகங்களும், 12 அட்டவணைகளும், 118 திருத்தங்களும் உள்ளடங்குகின்றன. அதன் ஆங்கில மொழி பதிப்பில் 146,385 வார்த்தைகள் உள்ளது. மொனாக்கோவின் அரசியலமைப்புச் சட்டம் தான் உலகில் மிகச்சிறிய எழுதப்பட்ட அரசியலமைப்பாகும். இதில் 97 கட்டுரைகள் கொண்ட 10 அத்தியாயங்களும், மொத்தம் 3,814 வார்த்தைகளும் உள்ளன.
சொல்லிலக்கணம்
அரசியலமைப்பு (constitution) என்பது பிரெஞ்சு இலத்தீன் வார்த்தை  constitutio  இலிருந்து வந்தது. இது, ஏகாதிபத்திய சட்டங்கள் ( அரசியலமைப்புச் சட்டங்கள் ) (constitutiones principis: edicta, mandata, decreta, rescripta) இருந்து உருவானது. பின்னர், பிரங்கி சட்டத்தில் ஒரு முக்கிய தீர்மானத்திற்குப் பயன்படுத்தப்பட்டது, குறிப்பாக திருத்தந்தை அரசியலமைப்பு என இப்போது குறிப்பிடப்படும் போப் வெளியிட்ட ஒரு ஆணை.
பொதுவான பண்புகள்
பொதுவாக, ஒவ்வொரு நவீன எழுதப்பட்ட அரசியலமைப்பும், குறிப்பிட்ட அரசியலமைப்பின் வரம்புகளுக்கு உட்பட்ட முதன்மை நிலைமைக்கு ஏற்ப அமைக்கப்பட்ட ஒரு அமைப்பு அல்லது நிறுவன நிறுவனத்திற்கு குறிப்பிட்ட அதிகாரங்களை வழங்கியுள்ளது. 'கட்டுப்பாட்டு மாநிலம்: பண்டைய ஏதென்ஸில் இருந்து இன்று வரை அரசியல் கட்டுப்பாட்டுவாதம்' என்ற எழுத்தாளர் ஸ்காட் கோர்டன் கருத்துப்படி, ஒரு அரசியல் அமைப்பானது, அரசியலமைப்பிற்குள்ளேயே, "நிறுவனம் சிறுபான்மையினர் உட்பட, குடிமகனின் நலன்களும், சுதந்திரமும். பற்றி கூறுகிறது "
அரசியலமைப்பு வடிவமைப்பின் கோட்பாடுகள்
பழங்குடி மக்கள் முதலில் நகரங்களில் வசிக்க ஆரம்பித்த பிறகு, தேசங்களை ஸ்தாபிக்க ஆரம்பித்தார்கள், பலவற்றில் எழுதப்படாத பழக்கவழக்கங்களின்படி செயல்பட்டனர், சிலர் ஆளுநராகவும், கொடுங்கோல் ஆட்சியாளர்களாகவும் இருந்தனர், அவர்கள் ஆளுநர்களால் நியமிக்கப்பட்டனர் அல்லது வெறுமனே தனிப்பட்ட யதார்த்தமாக இருந்தனர்.அத்தகைய ஆட்சி சில சிந்தனையாளர்கள் பொறுத்தவரை அரசாங்க நிறுவனங்கள் நடவடிக்கைகளின் வடிவமைப்பு அல்ல என்ற நிலைப்பாட்டை எடுத்தார்கள். "தத்துவவாதி-அரசர்களால்" ஆட்சியைக் கோரிய பிளேட்டோவில் இந்த கருத்து காணப்படுகிறது. பின்னர், அரிஸ்டாட்டில், சிசரோ மற்றும் ப்ளுடார்ச் போன்ற எழுத்தாளர்கள் அரசாங்கத்திற்கான சட்டபூர்வ மற்றும் வரலாற்று நிலைப்பாட்டிலிருந்து வடிவமைப்புகளை ஆராய்ந்தனர்.
மறுமலர்ச்சி அரசியலமைப்புத் தத்துவவாதிகளை ஒரு தொடர்ச்சியான அரசியல் மெய்யியலாளர்களை கொண்டுவந்தது, அவர்கள் பேரரசர்களின் நடைமுறைகளை விமர்சித்தார்கள் மற்றும் அரசியலமைப்பு வடிவமைப்பின் கொள்கைகளை அடையாளம் காண முயன்றார்க்ள், மேலும் அது அவர்களின் பார்வையிலிருந்து மிகவும் பயனுள்ள மற்றும் நல்ல நிர்வாகத்தை வழங்குவதற்கு வாய்ப்புள்ளது. இது ரோமானியர்களின் தேசத்தின் சட்டம் கருத்தியல் மறுமலர்ச்சியுடன் தொடங்கியது, தேசங்களுக்கிடையிலான உறவுகளுக்கு அதன் பயன்பாடு, மற்றும் வழக்கமாக "போர் மற்றும் சமாதான விதிமுறைகளை நிறுவ முற்பட்டது. மேலும் போர்களை அடியோடு ஒலிப்ப்து அல்லது குறைப்பது இது அதிகாரம் முடியாட்சிகள் அல்லது பிற அதிகாரிகளுக்கு எந்த அதிகாரமும் இல்லை, மற்றும் அந்த அதிகாரத்தை துஷ்பிரயோகம் செய்வதற்கான நிவாரணங்களைக் கொண்டிருக்கும் எந்தவொரு அதிகாரமும் இல்லை".
கிரிட்டினிஸம்
குழந்தைகள் பிறக்கும் போதே தைராக்ஸின் பற்றாக்குறையால் பாதிக்கப்பட்டால் கிரிட்டினிஸம்(Cretinism) ஏற்படுகிறது. இதன் அறிகுறிகளாவன, நரம்பு மண்டல வளர்ச்சி தடைபடுதல், உடல் வளர்ச்சி குன்றி குட்டையாகக் காணப்படுதல், நாக்கு வெளியே தள்ளுதல், வயிற்றுப் பகுதி வீக்கமுற்று காணப்படுதல், அடிப்படை வளர்சிதை மாற்ற வீதம் குறைதல், உடலின் வெப்பநிலை குறைதல், எலும்பு உறுப்புகளின் வளர்ச்சி குன்றுதல் மற்றும் பருவ முதிர்ச்சி அடையாதலினால் பால் பண்புகளின் வளர்ச்சி தடைபடுதல் ஆகும்.
அரசியலமைப்புச் சட்டம்
அரசியலமைப்பு வடிவமைப்பின் கோட்பாடுகள்
ஆங்கில உள்நாட்டுப் போர் (உள்நாட்டுப் போர்), க்ரோமவெலியன் காப்பரசு, தாமஸ் ஹோப்ஸ் ஜுவல் மில்டன் மற்றும் ஜேம்ஸ் ஹாரிங்டன், ராபர்ட் ஃபிலிமர் ஒரு பக்கத்தில் விவாதத்திற்கு இட்டுச் சென்றது, மற்றும் ஒரு பக்கத்தில், ஹென்றி நெவில்லே, ஜேம்ஸ் டைரெல், அல்கர்சன் சிட்னி, மற்றும் ஜான் லாக். பிந்தையது என்னவென்றால், முதலாவதாக, இயற்கை சட்டங்களால் நிர்வகிக்கப்படும் இயற்கையின் நிலை, பின்னர் ஒரு சமூக ஒப்பந்தம் அல்லது கச்சிதமாக உருவாக்கப்பட்ட சமூகத்தின் நிலை, இயற்கை அல்லது சமூக சட்டங்களுக்கு முன் அரசாங்கங்கள் அவை மீது அடித்தளமாக அமைக்கப்பட்டன.
கிரிட்டினிஸம்
பகுப்பு:அகஞ்சுரப்பி நோய்கள்
அரசியலமைப்புச் சட்டம்
அரசியலமைப்பு வடிவமைப்பின் கோட்பாடுகள்
அரசாங்கத்தின் வடிவமைப்பு ஒரு அரசர் தலைமையில் இருந்தாலும்கூட, அரசாங்க வடிவமைப்பு எவ்வாறு முக்கியமானது என்பதை பல எழுத்தாளர்கள் ஆராந்தனர்.அரசாங்க வடிவமைப்புகளின் பல்வேறு வரலாற்று முன்மாதிரிகள், பொதுவாக ஜனநாயகம், உயர்குணங்கள், அல்லது முடியாட்சிகள் ஆகியவற்றில், மேலும் ஒவ்வொருவரின் திறமையும், ஏன், எப்படி ஒவ்வொன்றின் சிக்கல்களும், சமநிலையான போட்டியிடும் போக்குகளை வடிவமைத்தல். Montesquieu போன்ற சில, அரசாங்கத்தின் செயல்பாடுகள், சட்டமன்றம், நிர்வாகி மற்றும் நீதித்துறை போன்றவை எவ்வாறு கிளைகளாக பிரிக்கப்படலாம் என்பதை ஆய்வு செய்தது. இந்த எழுத்தாளர்களிடையே நிலவும் கருத்துக்கள், அரசியலமைப்பு வடிவமைப்பு முற்றிலும் தன்னிச்சையான அல்லது சுவைக்குரிய விஷயம் அல்ல. ஒவ்வொரு அரசியலமைப்பிற்கும் அல்லது அமைப்பிற்கும் உள்ள அனைத்து அரசியலமைப்பையும் கட்டுப்படுத்தும் வடிவமைப்பின் அடிப்படைக் கோட்பாடுகள் உள்ளன என்று அவை பொதுவாகக் கொண்டிருந்தன.அந்த நியமங்கள் என்னவென்பதைப் பொறுத்தவரையில் ஒவ்வொருவரும் கருத்துக்களை வைத்து கட்டியெழுப்பினர்.
ஓரெஸ்டெஸ் பிரவுன்சன் தனது எழுத்துக்களில் அரசியலமைப்பு வடிவமைப்பாளர்கள் என்ன செய்ய முயற்சித்தார்கள் என்பதை விளக்க முயற்சிக்கிறார். பிரவுண்ஸ்சனின் கூற்றுப்படி, ஒரு அர்த்தத்தில், மூன்று "அரசியலமைப்புகள்" இருப்பதாக பின்வருமாறு கூறுகிறார்.
ஒவ்வொரு அரசியலமைப்பினதும் நிலைத்தன்மையுடன் இருக்க வேண்டும், அதற்கு முன் உள்ளவர்களிடமிருந்தும், அதன் மூலம் சமூகத்தின் உருவாக்கம் அல்லது அரசியலமைப்பு ஒப்புதலுடனான ஒரு வரலாற்றுச் செயலிலிருந்தும் அதன் அதிகாரம் பெறப்பட வேண்டும்.மாநில (அரசியலமைப்பு) ஒரு நன்கு வரையறுக்கப்பட்ட பிரதேசத்தின் மீது ஒரு சிறந்த சமுதாயமாக உள்ள ஒரு சமுதாயம், அந்த பிராந்தியத்தின் முன்னிலையிலிருந்து அரசாங்கத்தின் நன்கு வடிவமைக்கப்பட்ட அரசியலமைப்பின் ஒப்புதல், இயற்கையின் அல்லது சமுதாயத்தின் அரசியலமைப்புக்களுடன் பொருத்தமற்றதாக இருந்தால், எழுதப்பட்ட அரசியலமைப்புச் சட்டத்தின் விதிமுறைகள் பொருந்தக்கூடியதாக இருக்க வேண்டும் என்று பிரௌன்ஸன் வாதிட்டார்.
அரசியலமைப்பு நீதிமன்றங்கள்
அரசியலமைப்புச் சட்டத்தை மீறுகின்ற எந்தவொரு அரசியலமைப்பையும், அதற்கேற்ப பொருந்தக்கூடிய, சட்டபூர்வமான சட்டங்களை இயற்றுவதற்கும், அரசியலமைப்பை மீறுவதற்கும் சட்டப்பூர்வ நடவடிக்கைகளை அறிவிக்க வேண்டும். ஜெர்மனியைப் போன்ற சில நாடுகளில், இந்த செயல்பாடு ஒரு பிரத்யேக அரசியலமைப்பு நீதிமன்றத்தால் நடத்தப்படுகிறது (இது மட்டுமே). அயர்லாந்து போன்ற மற்ற நாடுகளில், சாதாரண நீதிமன்றங்கள் தங்கள் பிற பொறுப்புகளுக்கு கூடுதலாக இந்தச் செயலைச் செய்யலாம்.ஐக்கிய இராச்சியத்தில், அரசியலமைப்பிற்கு விரோதமானது என்று கூறும் அல்லது அறிவிக்கும் சட்டம் இல்லை.
அவள் தந்த உறவு
அவள் தந்த உறவு 1978 ஆம் ஆண்டு வெளிவந்த தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் முத்துராமன், சாரதா மற்றும் பலரும் நடித்திருந்தனர்.
பாடல்கள்
பகுப்பு:1978 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:முத்துராமன் நடித்த திரைப்படங்கள்
அரசியலமைப்புச் சட்டம்
அரசியலமைப்பு நீதிமன்றங்கள்
ஒரு அரசியலமைப்பு மீறல் என்பது அரசியலமைப்புக்கு எதிரானது என்று ஒரு அரசியலமைப்பு நீதிமன்றத்தால் நிர்ணயிக்கப்பட்ட ஒரு நடவடிக்கை அல்லது சட்டப்பூர்வ நடவடிக்கை ஆகும், அதாவது அரசியலமைப்பிற்கு எதிரானது. நிர்வாகத்தால் அரசியலமைப்பு மீறல் ஒரு உதாரணம், ஒரு அரசியலமைப்பின் மூலம் அந்த அலுவலகத்திற்கு வழங்கப்பட்ட அதிகாரங்களுக்கு வெளியே செயல்படும் ஒரு பொது அலுவலக அதிகாரியாக இருக்கலாம். சட்டமன்றத்தால் அரசியலமைப்பு மீறல் ஒரு உதாரணம், அரசியலமைப்புக்கு முரணாக இருக்கும் ஒரு சட்டத்தை நிறைவேற்றும் முயற்சியாகும்.
சில நாடுகளில், குறிப்பாக சட்டவிரோதமாக்கப்பட்ட அரசியலமைப்பினருடன், அத்தகைய நீதிமன்றங்கள் எதுவும் இல்லை. உதாரணமாக, ஐக்கிய இராச்சியத்தில் பாரம்பரியமாக நாடாளுமன்ற இறையாண்மை கொள்கையின் கீழ் இயக்கப்படுகிறது, இதன் கீழ் ஐக்கிய இராச்சிய நாடாளுமன்றத்தால் இயற்றப்பட்ட சட்டங்கள் நீதிமன்றங்களால் விசாரிக்கப்பட முடியாது.
நெருக்கடி நிலை
பொதுவாக பல யாப்புகளும், ஒரு அரசாங்கமானது விதிவிலக்கான சில நெருக்கடி நிலைமையை எதிர்கொள்ள நேர்கையில், அவசரகாலச் சட்டங்களைப் பிரகடனப்படுத்த அனுமதியளிக்கிறது. அப்படியான நிலைமைகளில் சில உரிமைகள் மறுக்கப்படுவதுடன், அரசாங்கத்திற்கு உண்டான பொறுப்புக்கள் நிறுத்தி வைக்கப்படுகின்றன. ஆனால் இது சிலசமயம் அரசாங்கம் மனித உரிமை மீறல் செய்வதற்கும் வழிவகுக்கிறது.
வெளி இணைப்புகள்
பகுப்பு:சட்டம்
உண்டாட்டு
உண்டாட்டு என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 400 பாடல்களில் இத்துறைப் பாடல்கள் ஐந்து உள்ளன. இது வெட்சித்திணையின் துறைகளில் ஒன்று.
தொல்காப்பியம், வெட்சித் திணையின் 14 துறைகளில் ஒன்றாக இத் துறையைக் குறிப்பிடுகிரார்.
விரல் விகிதம்
விரல் விகிதம் என்பது விரல்களினது நீளத்தின் விகிதம் ஆகும். விரல் விகிதம் வலது கையின் சுட்டு விரல் (இரண்டாவது விரல்: 2வி) நீளத்தை மோதிரவிரலின் நீளத்தால் (நான்காவது விரல்: 4வி) வகுப்பதன் (2வி / 4வி) மூலம் கணிக்கப்படுகின்றது. சுட்டு விரலை விட நீளமான மோதிரவிரல் உடையவருக்கு இதன் பெறுமானம் ஒன்றிலும் குறைவாக இருக்கும், அதேவேளை மோதிரவிரலை விட சுட்டு விரல் நீளமாக இருப்பவருக்கு ஒன்றிலும் கூடியதாக இருக்கும். இரண்டுமே சமமாக உள்ளோருக்கு இதன் விகிதத்தின் பெறுமானம் ஒன்று ஆகும்.
உண்டாட்டு
அடிக்குறிப்புகள்
பகுப்பு:புறநானூற்றுத் துறைகள் பகுப்பு:வெட்சித் திணையின் துறைகள்
விரல் விகிதம்
விரல் நீளம் கணிப்பு
thumbnail|வலது|250px விரலின் நீளத்தைக் கணிப்பதற்கு சில முறைகள் பயன்படுத்தப்படுகின்றன. ஒரு விரலின் நுனிப்பகுதியில் இருந்து விரலும் கையும் இணையும் இடத்தில் அமைந்துள்ள தோல் மடிப்பு (இரேகை) வரை உள்ள அளவு விரலின் நீளமாகக் கணிக்கப்படுகின்றது. இதை அளக்கும் முறையில் வழுக்கள் ஏற்படலாம். சாதரணமாக, இதை ஒரு அளவுகோலால் அளக்கலாம்,ஆனால் வெறும் பார்வைத் தோற்றத்தை மட்டும் வைத்து இதை மதிப்பிட முயன்றால், கையின் அமைப்பின் காரணமாக, அளவீடுகளில் வழுக்கள் ஏற்படலாம். பொதுவாக, சுட்டு விரலின் கீழே உள்ள தோல் மடிப்பு ஒரு கோடாகவும், மோதிரவிரலின் கீழ் உள்ளது இரண்டு கோடாகவும் இருக்கும்.
பால் ஈருருமை
thumbnail|வலது 2வி:4வி விகிதம் பால் ஈருருமையைக் காட்டுகின்றது. சுட்டு விரலும் மோதிரவிரலும் ஆண்ட்ரோசன் எனப்படும் ஆணூக்கியத்தின் (ஆண்மை ஒர்மோன், எ.கா: தெசுத்தொசுத்திரோன்) தாக்கத்திற்குள்ளாகின்றது. ஆணூக்கியத்தின் அளவு கூடினால் மோதிரவிரலின் அளவும் கூடும், இது கருப்பையில் முளைய வளர்ச்சியின் போது தீர்மானிக்கப்படுகின்றது. குறைவான 2வி:4வி விகிதம் கூடுதலான ஆண்ட்ரோசன் அளவு உள்ளதைக் காட்டுகின்றது.
இயல்பு நிலையில் ஆண்களில் சுட்டு விரல் மோதிரவிரலைவிடக் கட்டையாகவே இருக்கின்றது. பெண்களில் சுட்டு விரல் மோதிரவிரலை விடச் சிறிது கட்டையாக அல்லது ஏறத்தாள சமமாக அல்லது சிறிது நீளமாக இருக்கும்.
136 ஆண்களும் 137 பெண்களும் ஈடுபடுத்தப்பட்ட ஆய்வுப் படிப்பு (3) ஒன்றில் பின்வரும் பெறுபேறுகள் பெறப்பட்டன:
இதன்படி, இயல்புநிலையில், ஆண்களுக்கு ௦.910 – 0.984 எனும் வீச்சு எல்லையிலும் பெண்களுக்கு 0.932 – 0.998 எனும் வீச்சு எல்லையிலும் விரல் விகிதம் காணப்படுகின்றது.மேலும், இவ்விரு விரல்களின் நீள வித்தியாசம் ஆண்களில் பெண்களைவிடக் கூடுதலாக உள்ளது. எடுத்துக்காட்டாக, ஒரு ஆணின் சுட்டு விரல் நீளம் 7.3 செ.மீ ; மோதிரவிரல் நீளம் 7.7 செ.மீ, எனவே, நீள வித்தியாசம் 0.4 செ.மீ. ஒரு பெண்ணின் சுட்டு விரல் நீளம் 7.6 செ.மீ ; மோதிரவிரல் நீளம் 7.7 செ.மீ, நீள வித்தியாசம் 0.1 செ.மீ.
பாலீர்ப்பு
விரல் விகிதம் இயல்புநிலையில் இருந்து மாறுபடுதலை அவதானித்தல் அவர்களின் பாலீர்ப்புத் தன்மையை வேறுபடுவதைக் காட்டுகின்றது என அறியப்பட்டுள்ளது. ஓருபாலீர்ப்புடைய பெண்விழைபெண்களில் ஆண்களைப் போன்ற விரல் அமைப்பு, அதாவது சுட்டு விரல் கட்டையாக, காணப்படலாம். ஆண்களைப் பொறுத்தவரையில் இக்கணிப்பு சற்றுச் சிக்கலானது. அவர்களின் குடும்பத்தில் பல மூத்த ஆண் சகோதரர்கள் இருக்கும் பட்சத்தில் சுட்டு விரல் மிகவும் கட்டையாக இருந்தால் அவர்கள் ஒருபாலீர்ப்புடைய ஆண்விழைஆண்களாக இருக்கலாம். 2வி:4வி விகிதம் குறைவாக உள்ள ஆண்விழைஆண்கள் பெண்ணிய இயல்பைக் கொண்டுள்ளனர்.
அறிவாற்றல் மற்றும் தொழில்
எத்தகைய துறைகளில் குறிப்பிட்ட நபர் சிறந்து விளங்குவார் என்பது விரல்களின் வித்தியாசம் மூலம் ஆய்வுகளில் கணிப்பிடப்பட்டுள்ளது. ஒரு ஆய்வு ஒன்றில் சுட்டுவிரலை விட மோதிரவிரல் கட்டையாக உள்ள சிறார்கள் கணிதத்தை விட எழுத்தறிவில் முன்னணியில் இருப்பதையும் மோதிரவிரல் நீளமாக இருப்பவர்கள் கணிதத்தில் கூர்மையாக இருப்பதையும் அறிந்தனர். தெசுத்தொசுத்திரோன் எனப்படும் ஆணூக்கியத்தின் வெளிப்படுமை கூடுதலாக உள்ளவர்களில் மோதிரவிரல் நீளமாக அமைந்துள்ளதையும் ஈசுத்திரோசன் எனும் பெண்ணூக்கியத்தின் வெளிப்படுமை கூடுதலாக உள்ளவர்களில் சுட்டுவிரல் நீளமாக உள்ளதையும் இவ்வாய்வு விளக்கியது. 2வி:4வி விகிதம் குறைவாக உள்ளோர் இசைத்துறையில் வல்லுனராக இருப்பார்கள் என்று ஆய்வு ஒன்று தெரிவிக்கின்றது. 2வி:4வி விகிதம் உயர்வாக இருந்தால் அவர்கள் உடல் திறன் விளையாட்டில் முன்னணியில் இருப்பார்கள்.
2வி:4வி விகிதம் குறைவாக அமைந்துள்ளவர்கள், மோதிரவிரல் நீளமாக உள்ளவர்கள், வியாபாரத்தில் பணம் சம்பாதிப்பது கூடுதலாக இருக்கும். தலைமைத்துவத்தில் சிறந்து விளங்குபவர்களுக்கும் புதிய விடையங்களைக் கண்டுபிடிப்பவர்களுக்கும் இவ்விகிதம் குறைவாக இருக்கும்.
மேற்கோள்கள்
பகுப்பு:விகிதங்கள் பகுப்பு:மருத்துவம் பகுப்பு:பாலினம்
கரட்டுப்பட்டி
கரட்டுப்பட்டி இந்தியாவின் தமிழ்நாட்டு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஓர் ஊர் ஆகும்.
கோவில்கள்
ஊரின் அருகாமையில் புகழ்பெற்ற வீரப்பூர்(பொன்னர் சங்கர்) கோவில் உள்ளது.
வெளி இணைப்புகள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
வேத சந்தஸ்கள்
வேத சந்தஸ்கள் (Vedic meter) இந்து சமய வேத மந்திரங்களில் எத்தனை அடிகள் (பதங்கள்), எத்தனை எழுத்துக்கள் (அட்சரங்கள்) இருக்க வேண்டும் என நிர்ணயிக்கின்ற பகுதியே  சந்தஸ் எனப்படும். சமஸ்கிருத மொழியில் பல சந்தங்களைப் பற்றி சந்தஸ் தொடர்பான சாத்திரங்கள் கூறியிருந்தாலும், வழக்கில் ஏழு சந்தங்களே (சந்தஸ்கள்) உள்ளன. அவைகள்:
புராணங்கள் மற்றும் இதிகாசங்களில் அனுஷ்டுப் சந்தஸ் பெருவாரியாக பயன்படுத்தப்பட்டுள்ளது.
மேற்கோள்கள்
பகுப்பு:வேதங்கள் பகுப்பு:இந்து சமயம் பகுப்பு:மந்திரங்கள்
3317 பாரீசு
3317 பாரீசு என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
தைராய்டு குறை நோய் பைத்தியநிலை
தைராக்ஸின் பற்றாக்குறையினால், பெரியவர்களுக்கு மிக்ஸிடிமா(Myxedema) என்னும் நோய் தோன்றுகிறது. குறைந்த அடிப்படை வளர்சிதை மாற்ற வீதம், தோல் தடித்து, உலர்ந்து சொரசொரப்பாகுதல், உணர்ச்சிகளற்ற உப்பிய முகம், தோலில் முடி உதிர்தல், குரலில் மாற்றம், மெதுவான பேச்சு, மெதுவான சிந்தனை, ஞாபக மறதி போன்றவை மிக்ஸிடிமாவின் அறிகுறிகள் ஆகும். இந்நோயின் மற்றபிற குறைபாடுகள், உடல்சோர்வு, குறைந்த இரத்த அழுத்தம், இரத்தச் சோகை, சீரம் கொலஸ்ட்ரால் அதிகரிப்பு போன்றவை.
வெளி இணைப்பு:
http://en.wikipedia.org/wiki/Myxedema
பகுப்பு:நோய்கள்
ஹக்கன்சக்
ஹக்கன்சக் (Hackensack) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு பெருநகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 11.256 சதுர கிலோ மீற்றர் பரப்பளவைக் கொண்டுள்ளது. இதில்10.826 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.430 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 43,010 ஆகும். ஹக்கன்சக் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,973.0 குடிமக்கள் ஆகும்.
மேற்கோள்கள்
பகுப்பு:பேர்ஜென் மாவட்ட நகரங்கள்
தபூக்கு மாகாணம்
வரலாறு
thumb| பண்டைய மிடியன் கோவில்கள் தற்போதைய தபூக்கின் ஒரு பகுதி தபுக் பிராந்தியத்தின் வரலாறு 5,000 ஆண்டுகளுக்கு முந்தையது. இப்பகுதி மிடியன் புவியியல் பகுதியுடன் அடையாளம் காணப்பட்டுள்ளது. 1916/18 அரபுக் கிளர்ச்சியின் போது தாக்குதல்களுக்கு மையமாக இருந்த ஹெஜாஸ் ரயில்வே இந்த பிராந்தியத்தில் பயணிக்கிறது.
செம்பங்குடி ருத்ரகோடீசுவரர் கோயில்
செம்பங்குடி ருத்ரகோடீசுவரர் கோயில் நாகப்பட்டினம் மாவட்டத்தில் உள்ள தேவார வைப்புத்தலமாகும்.
தபூக்கு மாகாணம்
பொருளாதாரம்
தபுக் பகுதி (அஸ்ட்ரா) ஐரோப்பாவிற்கு பூக்களை ஏற்றுமதி செய்கிறது.
செம்பங்குடி ருத்ரகோடீசுவரர் கோயில்
அமைவிடம்
சீர்காழி பழைய பேருந்து நிலையத்திலிருந்து திருமுல்லைவாசல் சாலையில் 1 கிமீ தொலைவில் உள்ளது.
தபூக்கு மாகாணம்
ஆளுநர்களின் பட்டியல்
1926 முதல் இப்பகுதியின் ஆளுநர்கள் பின்வருமாறு:
செம்பங்குடி ருத்ரகோடீசுவரர் கோயில்
இறைவன்,இறைவி
இக்கோயிலில் உள்ள இறைவன் ருத்ரகோடீசுவரர் ஆவார். இறைவி திரிபுரசுந்தரி ஆவார்.
பிற சன்னதிகள்
கோயில் வெட்ட வெளியில் உள்ளது. திருச்சுற்றில் விநாயகர், வள்ளி தெய்வானையுடன் முருகன், இறைவி சன்னதிகள் உள்ளன.
அருகிலுள்ள கோயில்
அருகில் நாகநாத சுவாமி கோயில் உள்ளது. அங்குள்ள இறைவன் நாகநாதர், இறைவி கற்பூரவல்லி. கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர் உள்ளனர்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
பூங்குன்னம் சீதாராமசாமி கோயில்
சிவன் கோயில்
இக்கோயிலின் வடக்குப் பிரகாரத்தில் வசந்த மண்டபமும் தனியே ஒரு சிறிய சிவன் கோயில் உள்ளன. இங்கு ஆவுடையாருடன் கூடிய சிவலிங்கமும், மரத்தூண்கலூடன் கூடிய முன் மண்டபமும், சிறு நந்தி ஒன்றும் உள்ளது.
தமிழ் பிராமணர்கள்
இப்பகுதியில் அதிகமாகத் தமிழ் பிராமணர்கள் வசித்து வருகின்றனர். இங்கு குடியேறியவர்களின் சந்ததியினர் பாலக்காட்டுக்காரர்கள் என அழைக்கப்படுகின்றனர். இவர்கள் தமிழகத்திலிருக்கும் பிராமண சமுதாயத்தினருடன் இன்றும் திருமண உறவு வைத்துக் கொண்டுள்ளனர்.
ராம நவமி விழா
இக்கோயிலில் ராம நவமி விழாவைத் தமிழ்நாட்டில் கொண்டாடுவதைப் போல் சிறப்பாகக் கொண்டாடுகிறார்கள். இக்கோயிலுக்காகத் தனித் தேர் ஒன்றும் செய்து வைக்கப்பட்டுள்ளது. தேர்த்திருவிழாவும் சிறப்பாகக் கொண்டாடப்படுகிறது.
பகுப்பு: கேரள இந்துக் கோயில்கள்
உவகைக் கலுழ்ச்சி
இத்துறைப் பாடல்கள் மூன்று உள்ளன. இது தும்பைத்திணையின் துறைகளில் ஒன்று.
தொல்காப்பியம், குறிப்பிடும் தும்பைத் திணையின் 12 துறைகளில் இது இடம்பெறவில்லை.
புறப்பொருள் வெண்பாமாலை என்னும் இலக்கண நூல் தும்பைப்படலத்தில் 24 துறைகள் வகுத்துக் காட்டப்பட்டுள்ளன. அவற்றில், இத் துறையானது நாட்டைக் காக்க நடந்த போரில் வாள் காயம் பட்டு வந்த கணவனைக் கண்டு மனைவி மகிழ்ச்சிக் கண்ணீர் உகுப்பது என்று குறிப்பிடப்பட்டுள்ளது.
அடிக்குறிப்பு
பகுப்பு:புறநானூற்றுத் துறைகள்
திரேச்சர் மலை
திரேச்சர் மலை அல்லது பூச்சி மலை (மலாய்: Bukit Kutu (புக்கிட் குத்து); ஆங்கிலம்: Treacher Hill அல்லது Ghost Town) என்பது மலேசியா, சிலாங்கூர், உலு சிலாங்கூர் மாவட்டத்தில் கைவிடப்பட ஒரு மலைவாழ் இடமாகும். இந்த இடத்தை ஆசியாவின் பேய் நகரங்களில் (Ghost towns in Asia) ஒன்றாக வகைப்படுத்தி உள்ளார்கள்.
அங்கு தெள்ளு (பூச்சி); சொணை பூச்சி; ஒட்டுப் பூச்சி போன்ற பூச்சி இனங்கள் மிகுதியாக இருந்ததால், அந்த இடத்திற்கு புக்கிட் குத்து (Bukit Kutu) என்று ஓராங் அஸ்லி மக்கள் பெயர் வைத்து உள்ளார்கள்.
ஒரு காலத்தில் பிரித்தானியர்களின் கோடைக்கால வாசத் தலமாக விளங்கியது. இன்றைய காலத்தில் அதைப் பேய் நகரம் என்று அழைக்கிறார்கள். இந்த மலைத் தலம் ஒரு சோகமான வரலாற்றைக் கொண்டு உள்ளது.
பல்வேறு வகையான தாவரங்களும் மற்றும் பல்வேறு வகையான விலங்கினங்களும் நிறைந்து வாழும் புக்கிட் குத்துவில் பல்லுயிர்களின் பெருக்கங்கள் உள்ளன. 1922-ஆம் ஆண்டில், இந்த மலைவாழ் இடம் ஒரு வனவிலங்கு காப்பகமாக மலாயா அரசிதழில் வெளியிடப்பட்டது.
சொற்பிறப்பியல்
சிலாங்கூர் மாநிலத்தின் முன்னாள் பிரிட்டிஷ் ஆளுநர் வில்லியம் திரேச்சர் (William Hood Treacher) என்பவரின் நினைவாக இந்த இடத்திற்குப் பெயரிடப்பட்டது. அதே சமயத்தில் புக்கிட் குத்து எனும் மாற்றுப் பெயர் ஒராங் அஸ்லி மக்களிடம் இருந்து பெறப்பட்டது.
மலாய் மொழியில் குத்து (Kutu) என்றால் பூச்சி; புக்கிட் (Bukit) என்றால் உயர்ந்த இடம்; அல்லது குன்று; மலை என்று பொருள். அந்த வகையில் "பூச்சி மலை" (Bukit Kutu) என பெயர் வந்து இருக்கலாம் என்றும் சொல்லப் படுகிறது.
வரலாறு
இந்த மலைவாழிடம் 1893-ஆம் ஆண்டில் நிறுவப்பட்டது. அப்போது இரண்டு பங்களாக்கள் மட்டுமே இருந்தன. முதல் பங்களா சிலாங்கூர் அரசாங்கத்தால் 1895-ஆம் ஆண்டில் கருங்கல் (பாறை) மற்றும் மரங்களைப் பயன்படுத்திக் கட்டப்பட்டது; இரண்டாவது பங்களா 1904-ஆம் ஆண்டில் கட்டப்பட்டது.
பார்வையாளர்கள் தங்குவதற்கு ஒரு நாளைக்கு 1 மலாயா கூட்டாட்சி டாலர் வாடகைக் கட்டணம். அரசாங்க அதிகாரிகளுக்கு இலவசம். அவற்றைப் பயன்படுத்த வேண்டும் என்றால் கோலா குபு மாவட்ட அதிகாரியின் அனுமதி தேவை.
ஒவ்வொரு பங்களாவிலும் படுக்கையறைகள், தரைவழித் தொலைபேசி, நெருப்பிடம், டென்னிஸ் மைதானம் மற்றும் தொலைநோக்கி போன்ற வசதிகள் வழங்கப்பட்டன. இந்த மலைவாழிடம் 15.3 கி.மீ. (9.5 மைல்) குதிரைச் சவாரிப் பாதையால் இணைக்கப்பட்டு இருந்தது. அந்தப் பாதை கோலா குபு பாருவைப் புக்கிட் குத்துவுடன் இணைக்கும் ஒரே சாலையாகவும் செயல்பட்டது.
1935-ஆம் ஆண்டுகளில், திரேச்சர் மலையில் கைவிடப்பட்ட பங்களாக்கள் பாழடைந்து போய் விட்டன. அந்த இடம் ஒரு பேய் நகரமாக மாறியது. அங்கு இருந்த இரண்டு கட்டிடங்களும் பிரித்தானிய மலாயா அரசாங்கத்திற்கு விற்கப்பட்டன.
ஜப்பானிய இராணுவத்தின் தாக்குதல்
இரண்டாம் உலகப் போரின் போது ஜப்பானிய இராணுவம், திரேச்சர் மலைப் பாதையில் குண்டுகளை வீசியது. அதனால் அந்த நகரம் கைவிடப்பட்டது. அந்த மலை வாழிடத்திற்குச் செல்வதற்கு இருந்த ஒரே சாலையானது அடர்ந்த தாவரங்களால் நிரம்பியது.
அந்தப் பாதை பொதுமக்களின் பார்வையில் இருந்து மறைந்து போனது. 2020-ஆம் ஆண்டு நிலவரப்படி, இந்தப் பேய் நகரத்தின் எச்சங்களாக அங்கு இருந்த பங்களாக்களின் புகைபோக்கி, நெருப்பிடம் மற்றும் ஒரு கிணறு மட்டுமே காட்சிப் பொருள்களாக இருக்கின்றன.
வெளி இணைப்புகள்
பகுப்பு:சிலாங்கூர் பகுப்பு:மலேசிய மலைகள் பகுப்பு:மலேசியாவில் உள்ள மலை வாழிடங்கள்
கண்ணனார்
கண்ணனார் சங்ககாலப் புலவர்களில் ஒருவர். அவரது பாடல்கள் இரண்டு உள்ளன. அவை குறுந்தொகை 107, 244.
குறுந்தொகை 107
நீண்ட காலம் பிரிந்து பொருள் தேடிக்கொண்டு வந்த தலைவனும் தலைவியும் கூடியிருக்கும் இரவு அது. விடியற் காலத்தில் கோழி (சேவல்) கூவுகிறது. தலைவனைத் தழுவிக்கொண்டிருக்கும் தலைவிக்குக் கோழியின்மேல் கோபம் வருகிறது. சேவலைச் சபிக்கிறாள்.
வீட்டில் வளர்க்கும் பூனை வீட்டில் திரியும் எலியைப் பிடிக்கப் பார்த்துக்கொண்டிருக்கிறது. 'சேவலே! அந்தப் பூனைக்கு நீ இரை ஆகுக! - இது அவள் இடும் சாபம்.
தமிழ் மரபு
நாம் பூனைக்குட்டி என்கிறோம். இந்தப் பாடல் இதனைப் 'பிள்ளை வெருகு' என்கிறது.
குறுந்தொகை 244
கள்ளக் காதலன் கள்ளக் காதலியின் வீட்டுக் கதவைத் தட்டுகிறான். தோழி வெளியே வந்து சொல்கிறாள்.
'நீ கதவைத் தட்டும் ஒலி கேட்கிறது. அவள் புரண்டு புரண்டு படுக்கிறாள். அதை உணர்ந்த தாய் அவளைத் தட்டித் தட்டிக் கொடுக்கிறாள். அவள் என்ன செய்வாள்?
யானை போரின்போது பகலில் கோட்டைக் கதவுகளைக் குத்தும். நீயோ இரவில் எம் கதவுகளைத் தகர்க்க முயல்கிறாய். வேண்டாம். திருமணம் செய்துகொள் - என்கிறாள்.
உவமை
மயில் தன் இறகுத் தண்டுகள் முருங்குகாறும், பீலி சாயுமாறும் வலையில் மாட்டிக்கொண்டது போல் தலைவி தன் தாயின் காப்பு வலையில் சிக்கிக்கொண்டாள்.
பழக்கம்
மயிலை வலை போட்டுப் பிடிப்பார்கள்.
பழந்தமிழ்
பகுப்பு:சங்கப் புலவர்கள்
அங்கபடா
அங்கபடா என்னும் ஊர், ஒடிசாவின் அனுகோள் மாவட்டத்தில் உள்ளது. இது கிஷோர்நகர் வட்டத்துக்கு உட்பட்டது.
அரசியல்
இது ஆட்டமல்லிக் சட்டமன்றத் தொகுதிக்கும், சம்பல்பூர் மக்களவைத் தொகுதிக்கும் உட்பட்டது.
சான்றுகள்
பகுப்பு:அனுகோள் மாவட்டத்திலுள்ள ஊர்களும் நகரங்களும்
மஸ்கான் சாவடி சந்தை
மஸ்கான் சாவடி சந்தை என்பது இந்திய ஒன்றியம், தமிழ்நாட்டின், தலைநகரான சென்னையில் ஞாயிறு தோறும் நடக்கும் செல்லப்பிராணிகளுக்கான ஒரு வாரச்சந்தை ஆகும்.
மஸ்கான் சந்தையானது சென்னையின் பிராட்வேயில் உள்ள அம்மன் கோயில் தெருவில் ஞாயிறு தோறும் நடக்கிறது. அம்மன் கோயில் தெருவுக்கு மஸ்கான் சாவடி என்ற பெயரும் உள்ளதால் இந்த சந்தை மஸ்கான் சாவடி சந்தை என்று அழைக்கப்படுகிறது. இந்த சந்தையானது ஞாயிறு அதிகாலை 4 மணிக்கு தொடங்கி நண்பகல் 12 மணிவரை நடக்கிறது. இந்த சந்தையில் பலவகையான பந்தையப் புறாக்கள், ஆடல்புறாக்கள், வேறு வகையான வளர்ப்புப் பறவைகள், வண்ண மீன்கள், பலவகையான கோழிகள், முயல்கள், நாய்கள், பறவைக் கூண்டுகள், நாய்ச் சங்கிலிகள், கழுத்துப் பட்டைகள், பறவைகளுக்கான தீனி போன்றவை விற்க்கப்படுகின்றன. இந்த சந்தையானது பிரித்தானியர் ஆட்சிக் காலத்தில் இறைச்சிக்காக துவக்கப்பட்டது. பின்னர் புறாவுக்கு முக்கியத்துவம் வாய்நதாக மாறியதாக கூறப்படுகிறது.
குறிப்புகள்
பகுப்பு:சந்தைகள் பகுப்பு:புறாக்கள் பகுப்பு:சென்னையின் பொருளாதாரம்
எக்கானா துடுப்பாட்ட அரங்கம்
பாரத ரத்னா ஸ்ரீ அடல் பிஹாரி வாஜ்பாய் எக்கானா துடுப்பாட்ட அரங்கம், பொதுவாக எக்கானா துடுப்பாட்ட அரங்கம் என்று அழைக்கப்படுகிறது. இது இந்தியாவின் லக்னோ நகரில் உள்ள ஒரு பன்னாட்டுத் துடுப்பாட்ட மைதானமாகும். இந்த அரங்கில் 50,000 பேர் அமரும் வசதி உள்ளது, இதனால் இது நாட்டின் ஐந்தாவது பெரிய சர்வதேச துடுப்பாட்ட மைதானமாகும். முன்பு ஏகானா பன்னாட்டுத் துடுப்பாட்ட அரங்கம் என்று அழைக்கப்பட்டது. இது இந்தியாவின் முன்னாள் பிரதமர் அடல் பிஹாரி வாஜ்பாயின் நினைவாக மறுபெயரிடப்பட்டது.
இந்தியாவில் உள்ள அனைத்து மைதானங்களுடன் ஒப்பிடுகையில் இந்த மைதானம் மிக நீண்ட நேரான எல்லைகளைக் கொண்டுள்ளது. இந்த அரங்கம் உத்தரப்பிரதேச கிரிக்கெட் அணியினதும் ஐபிஎல் அணியான லக்னோ சூப்பர் ஜெயன்ட்ஸினதும் உள்ளூர் மைதானமாகும்.
மேற்கோள்கள்
பகுப்பு:இந்தியத் துடுப்பாட்ட மைதானங்கள்
3333 சேபர்
மேற்கோள்கள்
பகுப்பு:சிறுகோள்கள்
இரத்தச் சர்க்கரை அதிகரிப்பு
உணவுண்ணா நிலையில் இயல்பான இரத்தச் சர்க்கரையின் அளவு 70-110 மி.கி / டெ. லிட்டர் ஆகும். இந்த அளவு அன்றாட பல நிகழ்ச்சிகளிலும் மாறாதிருக்கும். கார்போஹைட்ரேட்டு மிகுந்த உணவினை உட்கொண்டபின் இரத்தச் சர்க்கரை உச்சகட்டமாக 140 மி.கி / டெ. லிட்டர் அளவை எட்டலாம். இவ்வகை உயர் அளவு இரத்தத்தில் நீடித்தால் அதற்கு இரத்த சர்க்கரை மிகைப்பு (Hyperglycemia) என்று பெயர். இந்நிலை தொடர்ந்து நீடித்தால் உடல் உறுப்புகளின் பாதிப்பும், மரணமும் நேரிடலாம். 400 மி.கி / டெ. லிட்டர் அளவு ஒரு சில நாட்கள் நீடிப்பினும் உடல் நீர் இழப்பு, கோமா மற்றும் மரணம் நிகழும்.
பகுப்பு:நோய்கள்
ஆண்டிமனி(III) ஆக்சைடு ஐதராக்சைடு நைட்ரேட்டு
ஆண்டிமனி(III) ஆக்சைடு ஐதராக்சைடு நைட்ரேட்டு (Antimony(III) oxide hydroxide nitrate) என்பது Sb4O4(OH)2(NO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆண்டிமனியின் ஒரு சில நைட்ரேட்டுகளில் இதுவும் ஒன்றாகும். ஆண்டிமனியின் எளிய முந்நைட்ரேட்டு சேர்மம் எதுவும் அறியப்படவில்லை. எக்சு கதிர் படிகவியல் ஆய்வின்படி, ஆண்டிமனி ஆக்சைடு/ஐதராக்சைடின் நேர்மின் அடுக்குகள் ஒன்றோடொன்று இணைக்கப்பட்ட நைட்ரேட் அயனிகள் கொண்ட கட்டமைப்பைப் பெற்றுள்ளது. ஆண்டிமனி(III) ஆக்சைடுடன் நைட்ரிக் அமிலத்தைச் சேர்த்து 110 பாகை செல்சியசு வெப்பநிலைக்கு சூடுபடுத்தினால் ஆண்டிமனி(III) ஆக்சைடு ஐதராக்சைடு நைட்ரேட்டு உற்பத்தி செய்யப்படுகிறது.
மேற்கோள்கள்
பகுப்பு:நைட்ரேட்டுகள் பகுப்பு:ஆண்டிமனி(III) சேர்மங்கள்
ஆலன் பாட்டன்
Alan Stewart Paton (11 January 1903 – 12 April 1988) was a South African author and anti-apartheid activist.
ஆலன் ஸ்டீவர்டு பாடன் (11 ஜனவாி 1903 - 12 ஏப்ரல் 1988) ஒரு தென்னாப்பிாிக்க எழுத்தாளர். இவர் ஒரு இனவெறிக்கு எதிரான போராளி.